Isihlahla

**Isihlahla** siyisitshalo esincane kunomuthi kodwa esiqine njengawo. Ngokungafani nezitshalo ezisamfino, izihlahla zineziqu eziluzica. Izihlahla zivame ukukhithika amacembe *(deciduous)* noma zibe luhlazamlibe. Azifani nemithi ngoba zona zivela iziqu eziningi futhi zimfisha kunayo, bese ezincane kunazo zibizwa izihlahlana, ikakhulu lezo ezingamamitua angaphansi kwamabili ubude. Eminye imiqhinqo yezinhlahla iyehluleka ukufinyelela ebudeni bayo ngenxa yezimo ezinzima zokukhula okuzenza zifana nezinye izitshalo ezilingana nezihlahla. Eminye imiqhinqo yezinhlahla iphila isikhathi esiyiminyaka emihlanu ezimeni ezikahle, kuyilapho eminye, efana naleyo emikhulu nelukhuni yona iphila eminyaka eyeqa engama-70. Ngokuvamile izihlahla ziyafa lapho seziphile iminyaka engama-80.

Ihlathi igama elichaza kokubili indawo egcwele imithi emide, noma indawo egcwele izihlahla. Ngesinye isikhathi indawo yezihlahla kuthiwa ihlanze. Kunezinhlobonhlobo zezihlahla emhlabeni jikelele, ezihlanganisa uMbimbi, uMbulunyathi, uMevane, uMdlundlulu, iNdola neNtozwane. Ngaphandle kwemiqhinqo yezihlahla ethela amajiko, imbalwa edliwayo ngokuqondile, futhi iame ukuba mincane kakhulu ukusetshenziselwa imijajantho njengemithi. Iningi lezihlahla zisetshenziselwa ukwenza amakha, nokwenza amakhambi nemishanguzo yokwelapha. Amagqabi wetiye nawo athelwa izihlahla. izihlahla eziningi ziame ukuba namaqabunga amaningi, noma zimile amagatsha awuxhoxho. Ezinye zisabela kahle lapho zithenwa ukuze zivuselelwe. 

## Incasiselo

Izihlahla ziyizitshalo ezilukhuni eziphilimnyaka, okusho ukuthi zinesiqu esiluzica esingaphezu kwenhlabathi, ngokungafani neziqu zezitewutewu okuyizitshalo ezindacandaca *(herbaceous)*. Ngokuvamile, izihlahla zihlukaniswa ngobude neziqu eziningi kunemithi. Ezinye izihlahla ziyakhithika (isb. uMshonga nezinye eziluhlazamlibe. Injulalwazi yomGriki yasendulo uThiyoplastasi wahlukanisa izitshalo ngokuthi kunemithi, kunezihlahla namakhambi. Izihlahla ezifana ezinane ezingaphansi kwamamitha amabili ezimila endle nasezivandeni zibizwa ngokuthi izihlahlana. 

Iningi lezincasiselo zithi izihlahla zigcwele iziqu futhi azinaso isigodo enzansi. Lokhu kungenxa yokuthi iziqu zibe  yizingatsha kusuka ngaphansi kwenhlabathi. Kodwa zikhona ezingakulandeli lokhu, njengoba ezinye izihlahla ziba nezigodo nesibhukuza, kodwa ziba mfishane futhi ziba iziqu eziningana khona eduze nenhlabathi zingakakhuli. Izihlahla eziningi ziyakwazi ukuba neziqu eziningi kuodwa zibe zinde ukuba zingabizwa imithi njengesihlahla uluqwe *(oak)*. Izihlahla ngokolimi lwasezivandeni zithathwa ngokuthi zingamagwagwa.

## Uhlu lamagama ezihlahla
* iNgwalene - Cluytia pulchella

* uMgwiligwili - Ipomoea albivenia

* uGxila - Eugenia capensis

* uMhlababa - Gardenia Neuberia

* uMhlahlahla - Cliffortia prostrata

* uMhlahleni - Gardenia cornuta

* iNhlakoshana - Maesa alnifolia

* uMhlalampethu - Calpurnia aurea

* uMlalampethu - Calpurnia sylvtica

* uMhlalanyamazane - Euclea natalensis

* iNhlamvubele - Maesa rufescens

* uMhlangula - Euclea undulata

* iHlazane/isihloko - Cassinopsis capensis,

* iNhlazane - Acima teracantha

* Isihlengehle - Euphorbia basutica

* Izinhlokoshiyane - Rhus speceis
** inhlokoshiyane enkulu - Rhus Legati
** inhlokoshiyane encane - small Rhus shrub
** inhlokoshiyane yehlathi - Forest Rhus
** inhlokoshiyane yehlanze - Veld Rhus
** inhlokoshiyane eno6oya - Rhus villosus
** inhlokoshiyane emhlophe - Rh us Sonderi.
** inhlokoshiyane yotshani - Rhus discolor

* uMhlalantethe - Indigofera shrub species
** uhlomantethe olukhulu - Phyllanthus shrub  
** uhlomantethe oluncane - Indigofera hilaris
** uhlomantethe olubi - Indigofera endecaphylla

*uMhlonishwa - Psoralea pinnata
*uHlunguhlungu - Vernonia corimbosa
*Isihlungu sikankoka - Canthium ciliatum
*uMhlwampunzi - Grewia flava
*Iso lenkosazane - Jasminum multiflorurn
*Iso lenyoni - Synclostemon densiflorum
*Inkaba yengane - Vangueria latifolia
*uMkhaze - Hoyena lucida
*uMkhehlekhehle - Cassia laevigata
*Ubukhwebezane - Lantana salvifolia

## Amaphatho